**PREŠOVSKÁ UNIVERZITA V PREŠOVE**

**FAKULTA MANAŽMENTU, EKONOMIKY A OBCHODU**

UL. KONŠTANTÍNOVA 16, 080 01 PREŠOV, SLOVENSKÁ REPUBLIKA



**Štipendijný poriadok FMEO**

 **z vlastných zdrojov**

2022

V súlade so Štipendijným poriadkom Prešovskej univerzity v Prešove, podľa § 15 ods. 1 písm. j) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, schválenom Akademickým senátom Prešovskej univerzity v Prešove a Štatútu Fakulty manažmentu čl.20 ods.1 pís.f), vydávam

**Štipendijný poriadok Fakulty manažmentu, ekonomiky a obchodu Prešovskej univerzity v Prešove**

(ďalej len „Štipendijný poriadok“), ktorý je v zmysle § 33 ods.3 písm. c) zákona č. 131/2002 Z. z. o vysokých školách a o zmenách a doplnení niektorých zákonov v znení neskorších predpisov (ďalej len „zákon“) vnútorným predpisom Fakulty manažmentu, ekonomiky a obchodu Prešovskej univerzity v Prešove (ďalej len „fakulta“)

**Článok I**

**Úvodné ustanovenia**

1. Štipendijný poriadok upravuje podmienky a spôsob poskytovania štipendií študentom fakulty.
2. Štipendijný poriadok sa vzťahuje na všetkých študentov fakulty štúdia v študijných programoch, ktoré uskutočňuje fakulta v prvom, druhom a treťom stupni štúdia v dennej aj externej forme.
3. Žiadosť o mimoriadne motivačné štipendium je potrebné doručiť na Študijný úsek FMEO.

**Článok II**

**Mimoriadne motivačné štipendium z vlastných zdrojov**

1. Fakulta môže priznať študentom fakulty mimoriadne motivačné štipendium zo štipendijného fondu vytvoreného z prostriedkov v súlade s § 16a ods. 2 a 3 zákona č.131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len zákon) a z časti výnosov zo školného podľa § 92 ods. 20 zákona.
2. O možnosti udeliť mimoriadne motivačné štipendium v danom akademickom roku, o jeho výške a ďalších špecifických náležitostiach rozhodne dekan fakulty, na návrh štipendijnej komisie v závislosti od aktuálnych finančných prostriedkov štipendijného fondu fakulty
3. Z vlastných zdrojov môže fakulta priznať v rámci svojich možností mimoriadne motivačné štipendium študentom a absolventom, u ktorých od riadneho skončenia štúdia neuplynulo viac ako 90 dní.
4. Fakulta priznáva študentom z vlastných zdrojov jednorazové mimoriadne motivačné štipendium za skutočnosť, ktorá nastala v predchádzajúcom, alebo aktuálnom akademickom roku:
5. za publikačnú činnosť, konkrétne za publikačné výstupy kategórie A (napr. článok v niektorom časopise evidovanom v medzinárodnej vedeckej databáze ako špičková medzinárodná kvalita, článok v niektorom zborníku svetového kongresu/konferencie vydanom v renomovanom zahraničnom vydavateľstve, monografia vydaná v renomovanom zahraničnom vydavateľstve, štúdia v časopise alebo zborníku charakteru vedeckej monografie vydanom v renomovanom zahraničnom vydavateľstve) prípadne iné výstupy porovnateľnej kvality,
6. za reprezentáciu fakulty na medzinárodných podujatiach;
7. za reprezentáciu fakulty na národných podujatiach;
8. za reprezentáciu fakulty a účasť na aktivitách organizovaných fakultou, resp. univerzitou;
9. za členstvo vo fakultnom akademickom senáte a fakultných komisiách (disciplinárna, štipendijná) za každých 12 mesiacov pôsobenia;
10. za vysoký stupeň morálky a občianskeho uvedomenia, čím študent prispel k šíreniu dobrého mena fakulty;
11. za vynikajúce výsledky vo vede a výskume, hodnotnú vedomostnú, športovú a kultúrnu reprezentáciu fakulty a za iné obzvlášť významné aktivity.
12. Jednorazové mimoriadne motivačné štipendium môže dekan priznať študentovi po schválení štipendijnou komisiou, ktorého počas štúdia postihla obzvlášť nepriaznivá sociálna situácia, alebo študentovi s ťažkým zdravotným postihnutím (s preukazom ZŤP) s prihliadnutím na jeho špeciálne potreby a sociálnu situáciu, kedykoľvek počas akademického roka.
13. Jednorazové mimoriadne motivačné štipendium môže dekan fakulty priznať študentovi Fakulty manažmentu, ekonomiky a obchodu, ktorý je súčasne jej zamestnancom a ktorý získavaním vyššieho stupňa vzdelania zvyšuje svoju kvalifikáciu. O výške jednorazového motivačného mimoriadneho štipendia rozhodne dekan fakulty na základe návrhu štipendijnej komisie. Výška jednorazového mimoriadneho štipendia bude závisieť od študijných výsledkov študenta (dosiahnutého váženého študijného priemeru podľa Prílohy 3) v predchádzajúcom akademickom roku a nesmie mať v predchádzajúcom ak. roku ani jeden predmet hodnotený FX. Výška jednorazového mimoriadneho motivačného štipendia nesmie presiahnuť 70 % sumy zaplateného školného na príslušný akademický rok.
14. Žiadosti na priznanie mimoriadneho motivačného štipendia musia byť vecne odôvodnené. Mimoriadne motivačné štipendium sa študentovi priznáva za skutočnosť, ktorá nastala v predchádzajúcom, alebo aktuálnom akademickom roku.
15. Návrhy na priznanie mimoriadneho motivačného štipendia z vlastných zdrojov, resp. žiadosti o mimoriadne motivačné štipendium z vlastných zdrojov sa predkladajú dekanovi fakulty, prostredníctvom študijného úseku FMEO do 15. novembra kalendárneho roka, okrem čl. II bod 5,6 za skutočnosť, ktorá nastala v predchádzajúcom, alebo aktuálnom akademickom roku. O priznanie štipendia môže požiadať dekana fakulty študent, alebo absolvent fakulty po splnení podmienok uvedených v odseku 4, 5, 6,7 prípadne návrh na priznanie štipendia môže podať člen akademickej obce univerzity.
16. Mimoriadne motivačné štipendium možno za tú istú skutočnosť priznať študentovi iba raz v akademickom roku z finančných prostriedkov Prešovskej univerzity. Iba v prípade obzvlášť nepriaznivej sociálnej situácie, alebo osobe s ťažkým zdravotným postihnutím (s preukazom ZŤP) s prihliadnutím na špeciálne potreby a sociálnu situáciu je možné priznať štipendium v jednom období aj viackrát maximálne 2- krát.
17. Mimoriadne motivačné štipendium sa nepriznáva študentovi, ktorý:
18. mal v období, za ktoré sa posudzuje návrh, resp. žiadosť o motivačné mimoriadne štipendium, prerušené štúdium;
19. má prerušené štúdium v období podávania a riešenia návrhu, resp. žiadosti o motivačné mimoriadne štipendium,
20. prekračuje štandardnú dĺžku štúdia.
21. Študent nemá právny nárok na priznanie jednorazového  štipendia podľa tohto článku. Rozhodnutie dekana o jeho priznaní je konečné a nie je možné proti nemu podať opravný prostriedok.
22. Študentom, ktorým sa mimoriadne motivačné štipendium v príslušnom akademickom roku priznalo, sa toto štipendium eviduje v modulárnom akademickom informačnom systéme univerzity pod príslušným kódom číselníka štipendií ma Úseku veda a výskum, ktoré vyhotoví osobitné rozhodnutie o priznaní, príp. odôvodnenie nepriznania motivačného mimoriadneho štipendia.

**Článok III**

**Výplata štipendií**

Výplata priznaného mimoriadneho motivačného štipendia sa uskutoční bezhotovostným spôsobom na bankový účet študenta, ktorý uviedol v Žiadosti o mimoriadne motivačné štipendium z vlastných zdrojov, v termíne stanovenom dekanom fakulty.

**Článok IV**

**Štipendijná komisia**

1. Štipendijná komisia je 5 členná. Členmi štipendijnej komisie sú prodekan pre vzdelávanie, prodekan pre vedu a výskum, tajomník fakulty, člen akademického senátu a zástupca z radov študentov.
2. Členov komisie vymenúva a odvoláva dekan. Funkčné obdobie členov komisie je neobmedzené, alebo do skončenia pracovného pomeru. Člen môže kedykoľvek požiadať dekana fakulty o ukončenie členstva v tejto komisii.
3. Predsedom komisie je prodekan pre vzdelávanie, podpredsedom je tajomník fakulty. Komisia je uznášaniaschopná, ak je na jej zasadnutí prítomná nadpolovičná väčšina všetkých členov. Na prijatie rozhodnutia komisie je potrebný súhlas nadpolovičnej väčšiny prítomných členov.
4. Do pôsobnosti komisie patrí najmä:
	1. prerokovanie návrhov a žiadostí o mimoriadne motivačné štipendium z vlastných zdrojov;
	2. predkladanie návrhov na priznanie mimoriadneho motivačného štipendia z vlastných zdrojov dekanovi fakulty.

**Článok V**

**Záverečné ustanovenia**

1. Tento štipendijný poriadok bol schválený Akademickým senátom Fakulty manažmentu, ekonomiky a obchodu Prešovskej univerzity v Prešove dňa 13.06.2022.
2. Tento štipendijný poriadok nadobúda platnosť dňom schválenia Akademickým senátom Fakulty manažmentu, ekonomiky a obchodu Prešovskej univerzity v Prešove s účinnosťou od nasledujúceho dňa po schválení.

Prešov, 13.06.2022

Doc. PhDr. Radovan Bačík, PhD., MBA, LL.M prof. Ing. Róbert Štefko, Ph.D.

Predseda AS FMEO PU v Prešove dekan FMEO PU v Prešove

**Príloha 1**

**Žiadosť o mimoriadne motivačné štipendium z vlastných zdrojov**

(prípadne tlačivo RPU)

Fakulta manažmentu, ekonomiky a obchodu

 Prešovskej univerzity v Prešove

Meno študenta: .......................................................................................................

Adresa bydliska: .....................................................................................................

E-mail: ....................................................................................................................

IBAN (kde zaslať štipendium po priznaní)...............................................................

Študijný program: ...................................................................................................

Forma štúdia: denná\* externá\*

Stupeň štúdia: bakalársky\* magisterský\* doktorandský\*

Rok štúdia:

**Dovoľujem si Vás požiadať o priznanie jednorazového mimoriadneho motivačného štipendia za výsledky v akademickom roku 20../20.. v oblasti\*\* :**

1. priznanie motivačného štipendia za mimoriadnu publikačnú činnosť po vyhodnotení garantom odboru;
2. priznanie motivačného štipendia za reprezentáciu fakulty na medzinárodných podujatiach;
3. priznanie motivačného štipendia za reprezentáciu fakulty na národných podujatiach;
4. priznanie motivačného štipendia za reprezentáciu fakulty na aktivitách organizovaných fakultou, resp. univerzitou;
5. priznanie motivačného štipendia za aktívnu participáciu v akademickom senáte a komisiách (štipendijná, disciplinárna) za každých 12 mesiacov činnosti;
6. priznanie motivačného štipendia za vysoký stupeň morálky a občianskeho uvedomenia, čím študent prispel k šíreniu dobrého mena fakulty;
7. sociálnu podporu študentom.
8. za zvyšovanie kvalifikácie a odbornosti na fakulte, kde je zároveň zamestnancom, aj študentom.

**Zdôvodnenie žiadosti:**

Podpis žiadateľa:

 V \_\_\_\_\_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_

UPOZORNENIE: K žiadosti je potrebné predložiť hodnoverný doklad o zrealizovaní oceňovanej aktivity.

\*nehodiace sa prečiarknuť \*\*zakrúžkovať oblasť

**Príloha 2**

Maximálna celková čiastka tohto štipendia, ktoré možno študentovi vyplatiť v danom akademickom roku, je:

1. maximálne 500 EUR za každý publikačný výstup v prípade bodu 4a) článku II,
2. maximálne 200 EUR za každé podujatie v prípade bodu 4b) článku II,
3. maximálne 100 EUR za reprezentáciu v prípade bodu 4c) článku II,
4. maximálne 100 EUR v prípade bodu 4d) článku II,
5. maximálne 200 EUR za každú aktivitu v prípade bodu 4e) článku II,
6. maximálne 50 EUR v prípade bodu 4f) článku II,
7. maximálne 500 EUR v danom akademickom roku v prípade bodu 5 článku II,
8. maximálne 70% zaplateného školného bodu 6 článku II.

**Príloha 3**

Ak o mimoriadne motivačné štipendium požiada študent Fakulty manažmentu, ekonomiky a obchodu, ktorý je súčasne jej zamestnancom a ktorý získavaním vyššieho stupňa vzdelania zvyšuje svoju kvalifikáciu, výška mimoriadneho motivačného štipendia bude závisieť od dosiahnutých študijných výsledkov, konkrétne:

1. pri dosiahnutí váženého študijného priemeru v predchádzajúcom akademickom roku v rozmedzí 1,00 – 1,50 je študentovi možné priznať štipendium vo výške 70 % sumy zaplateného školného na príslušný akademický rok,
2. pri dosiahnutí váženého študijného priemeru v predchádzajúcom akademickom roku v rozmedzí 1,51 – 2,00 je študentovi možné priznať štipendium vo výške 50 % sumy zaplateného školného na príslušný akademický rok,

pri dosiahnutí váženého študijného priemeru v predchádzajúcom akademickom roku 2,01 a viac je študentovi možné priznať štipendium vo výške 30 % sumy zaplateného školného na príslušný ak